送任山歸河東
作者：蔡襄
朝代：宋

paragraphs: 風俗憂思深，在昔言汾絳。
之人隠其間，白首甘陋巷。
畢力事詩書，豈特專記誦。
編年作通記，起周迄炎宋。
甲子二十五，迴環補遺空。
予聞春秋法，尊土正一統。
維持生民綱，樹立大邦棟。
上賢若游夏，鳥獸於麟鳳。
三傳自名家，講解或失中。
區區休預徒，奔馳困羈控。
排闢侵異端，寖久成蠹蟲。
仲淹著元經，劉蕡比奴從。
去聖日彌遠，期言誰折衷。
猶勝兒女曹，煙雲費嘲弄。
君於春秋學，勤勞務包綜。
向時恥飛箝，畫策尚禽縱。
羌戎負恩德，王師壓秦雍。
邊圉重瘡痍，堪爲買生慟。
廟堂誅賊謀，謂與天下共。
詔書入巖穴，丐告嘉謀貢。
使者出河東，輒以姓名送。
朅來遊京邑，天門如可羾。
岧嶢雙浮雲，下有千人䢇。
扳緣逐聲利，激射苟祿俸。
蹭蹬不敢前，撫心愈疑恐。
短翮無吹噓，微芳少培擁。
客舍逼隆冬，蕭條殘雪凍。
悠悠晉溪上，水石挂清夢。
長謠復西最，孤懷不偶衆。
身窮見節義，物曲何時用。
美田隨意耕，寒魚倣經種。
夜堂素琴橫，晚案青蔬供。
决然顧予別，蕪音强吟諷。
持歸傳里閈，亦足侑罍甕。